

Beograd, 19. april 2021.godine

Međunarodna finansijska korporacija (IFC), u okviru projekta pod nazivom Program razvoja industrijskih lanaca vrednosti Zapadnog Balkana, koji se sprovodi u saradnji sa Švajcarskim sekretarijatom za ekonomska pitanja (SECO), obaveštava sve kompanije lake proizvodne industrije, prvenstveno kompanije iz sektora automobilske industrije, proizvodnje industrijske opreme, poljoprivrednih mašina i iz sektora obrade metala, o pokretanju digitalne platforme za povezivanje dobavljača i kupaca iz navedenih sektora. Digitalna platforma, kao proizvod, pruža velike mogućnosti kompanijama Zapadnog Balkana da se povežu sa kupcima globalnog tržišta, prvenstveno Evrozone, kako bi poboljšali svoju i vidljivost svojih proizvoda, i kako bi se povezali sa drugim kompanijama iz regiona Zapadnog Balkana, regionalnim i globalnim lancima nabavke.

Proizvođači iz regiona Zapadnog Balkana su pokušavali da se povežu sa globalnim lancima nabavke poslednju deceniju, ali nisu svi imali mogućnosti i stručnost da učvrste veze sa međunarodnim kompanijama. Ova nova digitalna platforma za povezivanje proizvođača i investitora, kupaca i dobavljača, kreirana je u saradnji sa britanskom kompanijom Achilles koja je globalni dizajner platformi ovog tipa, sa ciljem da kreira digitalno tržište za povezivanje proizvođača i potencijalnih investitora, kupaca i dobavljača.

IFC poziva sve kompanije zainteresovane da budu uključene u platformu da popune pristupnicu na linku <https://www.surveymonkey.com/r/C8P2NYB> najkasnije do **5. maja 2021.** godine kako bi dobili detaljnije informacije o kriterijumima za registraciju.

Registracija na platformi za prvih 100 kompanija sa teritorije Zapadnog Balkana biće besplatna.

Ova inicijativa deo je šireg programa IFC koja za cilj ima stvaranje novih radna mesta i podršku ekonomskom oporavku od posledica COVID-19 pandemije koja je pogodila proizvođače Zapadnog Balkana. Projekat je kreiran kako bi otvorio nove mogućnosti kompanijama i ubrzao ekonomski oporavak od posledica izazvanih pandemijom.

Za dodatne informacije i/ili pitanja, možete se obratiti na sledeće elektronske adrese:

jmiljkovic1@ifc.org ili jbralic@ifc.org